# Kasutuselevõtt

Kui elektriline tööriist saab toite mobiilsetest vooluallikatest (generaatorid), mille võimsusreservid ei ole piisavad või millel puudub sobiv käivitusvoolupiirajaga pingeregulaator, võib võimsus sisselülitamisel väheneda või tööriist võib käituda ebaharilikult.

Veenduge, et kasutatud toiteallikas, eelkõige võrgupinge ja -sagedus on piisavad.

- Pöörake tähelepanu võrgupingele! Vooluallika pinge peab vastama elektrilise tööriista tüübisildil märgitud pingele.

## Sisse-/väljalülitamine

Elektrilise tööriista kasutuselevõtuks lükake sisse-/väljalülitit (3) ettesuunas.

Et lukustada sisse-väljalüliti (3), vajutage sisse-/väljalüliti (3) esiosa alla, kuni ta fikseerub.

Elektrilise tööriista väljalülitamiseks vabastage sisse-/väljalüliti (3) või kui olete selle fikseerinud, suruge sisse-/väljalüliti (3) tagaosa lühidalt alla ja vabastage seejärel.

- Enne kasutamist kontrollige lihvimistarvikud üle. Lihvimistarvik peab olema nõuetekohaselt paigaldatud ja saama vabalt pöörelda. Katsetage tööriista vähemalt 1 minuti jooksul tühikäigul. Ärge kasutage lihvimistarvikuid, mis on vigastada saanud, deformeerunud või vibreerivad. Vigastada saanud lihvimistarvikud võivad puruneda ja tekitada kehavigastusi.