# Suojusten asentaminen

- Irrota pistotulppa pistorasiasta ennen kaikkia sähkötyökaluun kohdistuvia töitä.

Huomautus: Jos hiomalaikka on murtunut käytön aikana tai suojuksen/sähkötyökalun kiinnittimet ovat vioittuneet, sähkötyökalu on lähetettävä välittömästi huoltopisteeseen korjausta varten, katso lisätiedot kappaleesta "Asiakaspalvelu ja käyttöneuvonta".

##

Aseta suojus (10) sähkötyökalun kiinnittimeen niin, että suojuksen koodausnokat ovat kohdakkain kiinnittimen kanssa. Paina ja pidä tällöin lukituksen avausvipua (1) painettuna.
Paina suojusta (10) karakaulan päälle niin, että suojuksen liitoskohta menee kiinni sähkötyökalun laippaan ja käännä suojusta niin, että se lukittuu kuuluvasti kiinni.
Säädä suojuksen (10) asento tehtävän työn mukaan. Paina sitä varten lukituksen avausvipua (1) ylöspäin ja käännä suojus (10) sopivaan asentoon.

- Säädä suojus (10) aina niin, että lukituksen avausvivun (1) molemmat nokat kiinnittyvät suojuksen (10) asiaankuuluviin loviin.

- Säädä suojus (10) niin, ettei kipinäsuihku kohdistu käyttäjän suuntaan.

- Käyttötarvikkeen pyörimissuunnassa suojus (10) saa kääntyä vain painettaessa lukituksen avausvipua (1)! Muussa tapauksessa sähkötyökalua ei saa missään tapauksessa enää käyttää ja se täytyy toimittaa huoltoon.

Huomautus: suojuksen (10) koodausnokat varmistavat, että sähkötyökaluun voi asentaa vain kyseiseen malliin sopivan suojuksen.

##

Kovametallisilla kuppilaikoilla (13) tehtävässä maali-, lakka- ja muovipintojen hiomatöissä voi käyttää pölynpoistoon imusuojusta (9). Imusuojus (9) ei sovellu metallitöihin.

Imusuojukseen (9) voi kytkeä soveltuvan Bosch-pölynimurin. Kytke sitä varten imuletku imuadapterin kanssa imusuojuksen kiinnitysputkeen.

##

- Käytä katkaisutöissä aina katkaisutöiden suojusta (11) tai hiomatöiden suojusta (10) ja siihen asennettua katkaisutöiden suojainta (12).

- Käytä riittävän tehokasta pölynpoistoa, kun teet kivimateriaalien katkaisutöitä.

Katkaisutöiden suojus (11) asennetaan samalla tavalla kuin hiomatöiden suojus (10).

### Metallinen katkaisutöiden suojain

Asenna metallinen katkaisutöiden suojain (12) hiomatöiden suojukseen (10) (katso kuva A): käännä pidinsankaa takaisinpäin (➊). Kytke suojain (12) hiomatöiden suojukseen (10) (➋). Paina pidinsanka suojusta (10) vasten (➌).
Kun haluat tehdä irrotuksen (katso kuva B), paina pidinsangan nappia (➊) ja käännä pidinsankaa takaisinpäin (➋). Vedä suojain (12) irti suojuksesta (10) (➌).

### Muovinen katkaisutöiden suojain

Kytke muovinen katkaisutöiden suojain (12) hiomatöiden suojukseen (10) (katso kuva C). Suojain (12) napsahtaa kuuluvasti ja näkyvästi kiinni suojukseen (10).
Kun haluat tehdä irrotuksen (katso kuva D), vapauta suojain (12) suojuksen (10) (➊) vasemmalta tai oikealta puolelta ja vedä suojain irti (➋).

##

Ohjaustuen avulla tehtävän katkaisutyön imusuojus (32) asennetaan samalla tavalla kuin hiomatöiden suojus.

Saat yhdistettyä sähkötyökalun tukevasti imusuojukseen, kun kiinnität lisäkahvan (7)/(8) imusuojuksen sangan läpi vaihteistokoteloon. Ohjaustuella varustettuun imusuojukseen (32) voi kytkeä soveltuvan Bosch-pölynimurin. Kytke sitä varten imuletku imuadapterin kanssa imusuojuksen kiinnitysputkeen.

Huomautus: imuletkussa ja tarvikkeissa olevan pölyn aiheuttama kitka aiheuttaa imuroinnin aikana sähköstaattisen varauksen, jonka käyttäjä voi tuntea staattisen sähkön purkauksena (riippuen ympäristötekijöistä ja fysiologisesta tilastaan). Bosch suosittelee käyttämään hienojakoisen pölyn ja kuivien materiaalien imuroinnissa aina antistaattista imuletkua (lisätarvike).

##

- Asenna kumisen hiomalautasen (25) tai kuppiharjan/kartioharjan/timanttiporakruunun käyttöä varten aina käsisuojus (24).

Kiinnitä käsisuojus (24) lisäkahvan (7)/(8) kanssa.

##

Asenna lisäkahva (7)/(8) työskentelyasennon mukaan vaihteiston pään oikealle tai vasemmalle puolelle.

- Älä käytä sähkötyökalua ilman lisäkahvaa (7)/(8).

- Lopeta sähkötyökalun käyttö, jos lisäkahva (7)/(8) vaurioituu. Älä tee mitään muutoksia lisäkahvaan (7)/(8).

Tärinävaimennettu lisäkahva (8) vähentää tärinää ja mahdollistaa siten miellyttävän ja turvallisen työskentelyn.