# Munkavégzési tanácsok

##

- A ragasztott csiszolóeszközök használatával történő nagyoló csiszoláshoz mindig használja a (10) csiszolásra szolgáló védőbúrát.

- Sohase használjon hasítókorongokat nagyoló csiszoláshoz.

- A nagyoló csiszolás során a (11) darabolásra szolgáló védőbúra vagy a (10) csiszolásra szolgáló védőbúra az arra felszerelt (12) darabolásra szolgáló fedéllel nekiütközhet a munkadarabnak és ez ahhoz vezethet, hogy a kezelő elveszti a berendezés feletti uralmát.

Nagyoló csiszolásnál a legjobb eredmények eléréséhez 30°–40° állásszöget használjon. Mérsékelt nyomással mozgassa ide-oda az elektromos kéziszerszámot. Így a munkadarab nem lesz túl forró, nem színeződik el és nem keletkeznek rajta barázdák.

- A csiszoláshoz és daraboláshoz is engedélyezett ragasztott tárcsák alkalmazása esetén a (11) darabolásra szolgáló védőbúrát, illetve a (10) csiszolásra szolgáló védőbúrát az arra felszerelt (12) darabolásra szolgáló fedéllel együtt kell használni.

##

- A legyezős csiszolókoronggal végzendő csiszolási munkákhoz használja mindig a (10) csiszolásra szolgáló védőbúrát.

A legyezős csiszolókoronggal (külön tartozék) homorú és domború felületeket és profilokat is meg lehet munkálni. A legyezős csiszolókorongoknak lényegesen nagyobb az élettartama, alacsonyabb a zajszintje és alacsonyabb csiszolási hőmérsékletekhez vezetnek, mint a szokásos csiszolókorongok.

##

- A (25) gumi csiszolótányérral végzendő munkákhoz mindig szerelje fel a (24) kézvédőt.

A csiszolótányérral végzett csiszolást védőbúra nélkül is végre szabad hajtani.

A szerelési sorrend az ábrás oldalon látható.

Csavarozza fel a helyére és a kétkörmös kulccsal feszesen húzza meg a (27) hengeres anyát.

##

- A kefés tárcsával történő megmunkáláshoz mindig használja a (10) csiszolásra szolgáló védőbúrát. A csésze alakú vagy a kúp alakú kefét védőbúra nélkül is szabad használni.

- A csésze alakú vagy a kúp alakú tárcsával végzendő munkákhoz mindig szerelje fel a (24) kézvédőt.

- A kefés tárcsa használatakor a tárcsa drótjai könnyen beleakadhatnak a védőbúrába és elszakadhatnak, ha a megengedettnél nagyobb átmérőjű kefés tárcsa kerül alkalmazásra.

A szerelési sorrend az ábrás oldalon látható.

Az M14 menettel ellátott csésze alakú kefét / kúp alakú kefét / kefés tárcsát annyira rá kell tudni csavarozni a csiszolótengelyre, hogy az a csiszolótengely menetének a végénél szorosan felfeküdjön a csiszolótengely karimájára. Húzza meg egy villáskulccsal szorosra a csésze alakú kefét/ a kúp alakú kefét / a kefés tárcsát.

A 22,22 mm átmérőjű korongkefe rögzítéséhez csavarja fel, majd a körmöskulccsal szorítsa meg a befogóanyát (27).

##

- Fémek ragasztott darabolótárcsával vagy gyémántbetétes daraboló tárcsával való daraboláshoz használja mindig a (11) darabolásra szolgáló védőbúrát, illetve a (10) csiszolásra szolgáló védőbúrát az arra felszerelt (12) darabolásra szolgáló fedéllel együtt.

- Ha a (10) csiszolásra szolgáló védőbúrát ragasztott daraboló tárcsával végzett daraboláshoz használja, megnövekszik a szikrák és egy tárcsatörés esetén kirepülő részecskék és tárcsadarbok által okozott veszély.

A daraboló csiszoláshoz használjon a megmunkálásra kerülő anyagnak megfelelő, mérsékelt előtolást. Ne gyakoroljon nyomást a daraboló korongra, ne ékelje be és ne oszcillálja a korongot.

Ne fékezze le a kifutó daraboló korongokat a korong oldalára gyakorolt nyomással.

Az elektromos kéziszerszámot mindig a forgásirányával ellentétes irányban kell vezetni. Ellenkező esetben a készülék irányíthatatlanul kiugorhat a vágásból. Profilok és négyszögletes csövek darabolásánál a legcélszerűbb a legkisebb keresztmetszetnél kezdeni a darabolást.

##

- Kövek ragasztott daraboló koronggal vagy kövek/beton darabolására szolgáló gyémántbetétes darabolókorongokkal való darabolásához használja mindig avezetőszánnal felszerelt (32) darabolásra szolgáló védőbúrát vagy a (11) darabolásra szolgáló védőbúrát vagy együttesen a (10) csiszolásra szolgáló védőbúrát és a (12) darabolási fedelet.

- Kőben végzett darabolási munkákhoz megfelelő porelszívásról kell gondoskodni.

- Viseljen porvédő álarcot.

- Az elektromos kéziszerszámot csak száraz darabolásra / száraz csiszolásra szabad használni.

- Ha betonban és téglafalakban a darabolási és csiszolási munkákhoz a (11) darabolásra szolgáló védőbúrát, a (10) csiszolásra szolgáló védőbúrát vagy a (10) csiszolásra szolgáló védőbúrát az arra felszerelt (12) darabolásra szolgáló fedéllel együtt használja, akkor nagyobb mennyiségű por lép ki és megnövekszik annak a veszélye, hogy a kezelő elveszti az uralmát az elektromos kéziszerszám felett, ez viszont visszarúgáshoz vezethet.

A terméskövek darabolásához legcélszerűbb egy gyémántbetétes darabolótárcsát használni.

A (32) vezetőszánnal felszerelt, darabolásra szolgáló elszívóbúra alkalmazása esetén a porszívónak engedélyezve kell lennie kőpor elszívására. Bosch erre alkalmas porszívókat tud szállítani.

Kapcsolja be az elektromos kéziszerszámot és tegye rá a vezetőszán első részével a munkadarabra. Az elektromos kéziszerszámot mérsékelt, a megmunkálásra kerülő anyagnak megfelelő előtolással tolja előre.

Különösen kemény anyagok, például magas kavicstartalmú beton darabolása során a gyémántbetétes daraboló korong túlhevülhet és ennek következtében megrongálódhat. Egy szikrakörrel körülvett gyémántbetétes daraboló korong határozottan erre utal.

Ebben az esetben szakítsa meg a darabolási eljárást és járassa a gyémántbetétes daraboló korongot rövid ideig üresjáratban a legmagasabb fordulatszámon, hogy az lehűlhessen.

Ha a munkateljesítmény észrevehetően csökken és a tárcsát szikrakoszorú veszi körül, akkor ez arra utal, hogy a darabolótárcsa eltompult. Az ilyen daraboló korongot erősen koptató anyagban, például mészhomokkőben végzett rövid vágásokkal ismét ki lehet élesíteni.

##

- Műanyagok, kompozit anyagok stb. ragasztott darabolótárcsával vagy Carbide Multi Wheel daraboló tárcsával való daraboláshoz használja mindig a (11) darabolásra szolgáló védőbúrát, illetve a (10) csiszolásra szolgáló védőbúrát az arra felszerelt (12) darabolásra szolgáló fedéllel együtt. A (32) vezetőszános elszívóbúrál jobb porelszívást lehet elérni.

##

- Csak száraz-gyémántbetétes magfúrót használjon.

- A gyémántbetétes magfúróval végzendő munkákhoz mindig szerelje fel a (24) kézvédőt.

A gyémántbetétes magfúró ne tegye fel a párhuzamos helyzetben a munkadarabra. Süllyessze be a magfúrót ferde irányban, körkörös mozdulatokkal a munkadarabba. Ezzel a gyémántbetétes magfúró optimális hűtést kap és az élettartam ia meghosszabbodik.

##

A tartófalakban vágható rések méretét az adott országban érvényes előírások határozzák meg.Ezeket az előírásokat okvetlenül be kell tartani. Kérje ki a munka megkezdése előtt a felelős statikus, építészmérnök vagy építésvezetőség tanácsát.