# Montáž ochranného zariadenia

- Pred všetkými prácami na elektrickom náradí vytiahnite sieťovú zástrčku zo zásuvky.

Upozornenie: Po zlomení brúsneho kotúča počas prevádzky alebo pri poškodení upínacích zariadení na ochrannom kryte/na elektrickom náradí sa musí elektrické náradie bezodkladne zaslať zákazníckemu servisu. Adresu si pozrite v odseku „Zákaznícka služba a poradenstvo ohľadom použitia“.

##

Ochranný kryt (10) položte na uchytenie na elektrickom náradí tak, aby sa kódovacie narážky ochranného krytu zhodovali s uchytením. Stlačte a pritom držte odisťovaciu páčku (1).
Tlačte ochranný kryt (10) na stopku vretena, kým prstenec ochranného krytu neprilieha na prírubu elektrického náradia a ochranný kryt otáčajte, kým sa zreteľne počuteľne nezaistí.
Nastavte polohu ochranného krytu (10) podľa požiadaviek príslušnej práce. Zatlačte odisťovaciu páčku (1) nahor a otočte ochranný kryt (10) do požadovanej polohy.

- Nastavte ochranný kryt (10) vždy tak, aby obidva výstupky odisťovacej páčky (1) zapadali do príslušných výrezov ochranného krytu (10).

- Ochranný kryt (10) nastavte tak, aby sa zabránilo odlietavaniu iskier do smeru obsluhujúcej osoby.

- Ochranný kryt (10) sa smie dať otočiť v smere otáčania príslušenstva iba pri aktivovaní odisťovacej páčky (1) ! V opačnom prípade sa elektrické náradie nesmie v žiadnom prípade používať ďalej a musí sa odovzdať na opravu do zákazníckeho servisu.

Upozornenie: Kódovacie výstupky na ochrannom kryte (10) zaistia, že sa na elektrické náradie dá namontovať len vhodný ochranný kryt.

##

Na dosiahnutie minimálnej prašnosti pri brúsení farieb, lakov a plastov v spojení s miskovitými brúsnymi kotúčmi zo spekaného karbidu (13) môžete použiť odsávací kryt (9). Odsávací kryt (9) nie je vhodný na opracovávanie kovov.

Na odsávací kryt (9) môžete pripojiť vhodný vysávač Bosch. Nasaďte pritom saciu hadicu s odsávacím adaptérom na príslušný upevňovací nátrubok odsávacieho krytu.

##

- Pri rezaní vždy používajte ochranný kryt na rezanie (11) alebo ochranný kryt na brúsenie (10) spolu s krytom na rezanie (12).

- Pri rezaní do kameňa sa postarajte o dostatočné odsávanie prachu.

Ochranný kryt na rezanie (11) sa montuje tak ako ochranný kryt na brúsenie (10).

### Kovový kryt na rezanie

Namontujte kovový kryt na rezanie (12) na ochranný kryt na brúsenie (10) (pozri obrázok A): Vyklopte prídržné ramienko dozadu (➊). Nasuňte kryt (12) na ochranný kryt na brúsenie (10) (➋). Pritlačte prídržné ramienko pevne na ochranný kryt (10) (➌).
Pri demontáži (pozri obrázok B) stlačte gombík na prídržnom ramienku (➊) a vyklopte ho dozadu (➋). Stiahnite kryt (12) z ochranného krytu (10) (➌).

### Plastový kryt na rezanie

Nasuňte plastový kryt na rezanie (12) na ochranný kryt na brúsenie (10) (pozri obrázok C). Kryt (12) počuteľne a viditeľne zaskočí do ochranného krytu (10).
Pri demontáži (pozri obrázok D) odistite kryt (12) na ochrannom kryte (10) (➊) vľavo alebo vpravo a kryt stiahnite (➋).

##

Odsávací kryt na rezanie s vodiacimi saňami (32) sa montuje tak ako ochranný kryt na brúsenie.

Upevnením prídavnej rukoväti (7)/(8) pomocou strmeňa odsávacieho krytu na telo prevodovky sa elektrické náradie pevne spojí s odsávacím krytom. Na odsávací kryt s vodiacimi saňami (32) môžete pripojiť vhodný vysávač Bosch. Nasaďte pritom saciu hadicu s odsávacím adaptérom na príslušný upevňovací nátrubok odsávacieho krytu.

Upozornenie: Trenie, ktoré vzniká pri odsávaní kvôli prítomnosti prachu v sacej hadici a v príslušenstve, spôsobuje vznik elektrostatického náboja, ktorý môže používateľ pocítiť ako statický výboj (v závislosti od podmienok okolia a jeho fyziologického stavu). Bosch vo všeobecnosti odporúča používať na vysávanie jemného prachu a suchých materiálov antistatickú saciu hadicu (príslušenstvo).

##

- Pri práci s gumeným brúsnym tanierom (25) alebo s miskovitou kefou/kužeľovou kefou/diamantovou vŕtacou korunkou vždy namontujte ochranu rúk (24).

Ochranu rúk (24) upevnite s prídavnou rukoväťou (7)/(8).

##

Naskrutkujte prídavnú rukoväť (7)/(8) podľa spôsobu práce vpravo alebo vľavo na hlavu prevodovky.

- Elektrické náradie používajte iba s prídavnou rukoväťou (7)/(8).

- Elektrické náradie prestaňte používať, keď je prídavná rukoväť (7)/(8) poškodená. Na prídavnej rukoväti (7)/(8) nerobte žiadne úpravy.

Prídavná rukoväť tlmiaca vibrácie (8) umožňuje prácu s menšími vibráciami a tak zabezpečuje príjemnejšiu a bezpečnú prácu.